CELEX: 62015CN0441
Language: hu
Date: 2015-08-12 00:00:00
Title: C-441/15. sz. ügy: A Finanzgericht Bremen (Németország) által 2015. augusztus 12-én benyújtott előzetes döntéshozatal iránti kérelem – Madaus GmbH kontra Hauptzollamt Bremen

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/14
            
         A Finanzgericht Bremen (Németország) által 2015. augusztus 12-én benyújtott előzetes döntéshozatal iránti kérelem – Madaus GmbH kontra Hauptzollamt Bremen
   (C-441/15. sz. ügy)
   (2015/C 398/17)
   Az eljárás nyelve: német
   
      A kérdést előterjesztő bíróság
   
   Finanzgericht Bremen
   
      Az alapeljárás felei
   
   
      Felperes: Madaus GmbH
   
      Alperes: Hauptzollamt Bremen
   
      Az előzetes döntéshozatalra előterjesztett kérdés
   
   Úgy kell-e értelmezni a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletnek (1) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2012. október 9-i 927/2012/EU bizottsági végrehajtási rendelettel módosított I. mellékletében szereplő Kombinált Nómenklatúrát, hogy a 3824 9097 990 vámtarifaalszám alá kell besorolni a „DESTAB Calcium Carbonate 90SE Ultra 250” megjelölésű, egyszerű tabletta, pezsgőtabletta és rágótabletta formájú kalciumtabletták gyártásához felhasznált olyan eredeti anyagot, amely vegyileg meghatározott, por formájú kalcium-karbonátból, valamint a tablettás kiszerelés megkönnyítése érdekében hozzáadott, kevesebb mint 5 tömegszázalék – a mezőgazdasági termékek feldolgozásával előállított egyes árucikkek behozatali szabályainak végrehajtásához szükséges analitikai módszerek és más technikai jellegű rendelkezések megállapításáról szóló 900/2008/EK rendelet módosításáról szóló, 2010. február 9-i 118/2010/EU bizottsági rendelettel összhangban – megállapított keményítőtartalmú átalakított keményítőből áll?
   
      (1)  HL L 256., 1. o.; a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról szóló, 2012. október 9-i 927/2012/EU bizottsági végrehajtási rendelettel (HL L 304., 1. o.) módosított változat